
Proiect

PARLAMENTUL REPUBLICII MOLDOVA
LEGE

privind modificarea şi completarea  unor acte legislative

Parlamentul adoptă prezenta lege organică.

Art. I. - Legea serviciului public nr. 443-XIII din 4 mai 1995 (republicată în Monitorul Oficial al Republicii Moldova, 2005, ediţie specială), cu modificările şi completările ulterioare, se completează după cum urmează:

 anexa nr.1, după poziţia “Secretariatul Curţii Constituţionale”, se completează cu o nouă poziţie, cu următorul cuprins: 

„Centrul pentru Drepturile Omului”;

anexa nr. 3, după poziţia a treisprezecea, se completează cu o nouă poziţie, cu următorul cuprins: 

„Şef de serviciu, şef de reprezentanţă, consilier al avocatului parlamentar, consultant din cadrul Centrului pentru Drepturile Omului”. 

Art. II. – Legea nr. 1349-XIII din 17 octombrie 1997 cu privire la avocaţii parlamentari (Monitorul Oficial al Republicii Moldova, 1997, nr. 82-83, art. 671), cu modificările şi completările ulterioare, se modifică şi se completează după cum urmează:

1. Articolul 4 va avea următorul cuprins:
„Art. 4. – (1) Parlamentul numeşte 4 avocaţi parlamentari, trei dintre care au atribuţii egale,  şi un avocat parlamentar pentru protecţia drepturilor copilului, toţi egali în drepturi.
(2) Avocatul parlamentar pentru protecţia drepturilor copilului îşi exercită atribuţiile în vederea garantării respectării drepturilor şi libertăţilor constituţionale ale copilului şi  realizării, la nivel naţional, de către autorităţile publice centrale şi locale, persoanele cu funcţii de răspundere de toate nivelurile a prevederilor Convenţiei ONU cu privire la drepturile copilului.”.

2. Articolul 5:

la alineatul (2), cuvintele “şi de către Guvern” se exclud; 

la alineatul (3), cuvintele “şi minorităţile naţionale” se exclud.
3. La articolul 6, alineatul (3) va avea următorul cuprins: 

„(3) În cazul încetării mandatului avocatului parlamentar, în temeiurile prevăzute de articolul 9, nu mai tîrziu de 2 luni se va numi un nou avocat parlamentar.”.

4. Articolul 9  va avea următorul cuprins:

„Art.9. – (1) Mandatul avocatului parlamentar încetează în cazurile:

a) demisiei;

b) imposibilităţii de a exercita mandatul din motive de sănătate, conform certificatului medical;

c) retragerii încrederii de către Parlament;

d) expirării mandatului;

e) deces.

(2) În cazul demisiei sau expirării mandatului, avocatului parlamentar i se garantează locul de muncă anterior, iar în lipsa acestuia (în caz de lichidare a unităţii, de reorganizare a ei, de reducere a statelor de personal etc.) i se acordă un loc de muncă echivalent la aceeaşi unitate sau la alta, cu consimţămîntul lui.

(3) Demisia, imposibilitatea de a exercita mandatul din motive de sănătate sau decesul se constată în şedinţa plenară a Parlamentului prin adoptarea unei hotărîri prin care se ia act de apariţia cauzei ce determină încetarea mandatului.

(4) Propunerea de retragere a încrederii poate fi înaintată de Preşedintele Republicii Moldova ori de cel puţin 20 de deputaţi în Parlament, în următoarele cazuri:

a) încălcarea obligaţiunilor funcţiei prevăzute la art.26;

b) rămînerea definitivă a sentinţei de condamnare;

c) nerespectarea cerinţelor stabilite la alin. (3) al articolului 8.

(5) Comisia pentru drepturile omului prezintă Parlamentului un aviz argumentat privind propunerea iniţiată.

(6) Hotărîrea privind retragerea încrederii de către Parlament se adoptă cu votul a două treimi din deputaţii aleşi”.

5. Articolul 10:

la alineatul (1), după sintagma „Declaraţia Universală a Drepturilor Omului”, se introduce sintagma „Convenţia ONU  cu privire la drepturile copilului”;

la alineatul (2), a doua propoziţie se exclude.

6. Articolul 11:

se completează cu alineatul (21), cu următorul cuprins:

„(21) Distribuirea domeniilor de activitate ale avocaţilor parlamentari are loc prin decizia lor comună şi se aprobă prin ordinul directorului Centrului pentru Drepturile Omului”;

la alineatul (3), cuvintele “personalul auxiliar” se substituie cu cuvintele „funcţionarii Centrului”.

7. Articolul13:

alineatul unic devine alineatul (1), în care cuvintele „interese legitime” se substituie prin cuvîntul „libertăţi”;

se completează cu alineatul (2), cu următorul cuprins:

„(2) Prin derogare de la prevederile alineatului (1), avocatul parlamentar pentru protecţia drepturilor copilului nu examinează petiţii individuale privind încălcarea drepturilor şi   libertăţilor fundamentale ale cetăţenilor.  Avocatul parlamentar pentru protecţia drepturilor copilului,  în limitele competenţei, este în drept să acţioneze din proprie  iniţiativă.”.

8. La articolul 16, cuvintele „cererile privind legile şi hotărîrile Parlamentului, decretele Preşedintelui Republicii Moldova, hotărîrile şi dispoziţiile Guvernului, precum şi” se exclud.

9. Articolul 20:
la alineatul (1):

lit. b) va avea următorul cuprins: 

„b) să respingă cererea, explicîndu-i petiţionarului procedura pe care acesta este în drept să o folosească pentru a-şi apăra drepturile şi libertăţile;

la lit. c), cuvintele „cu consimţămîntul petiţionarului” se exclud;

lit. d) se exclude;

alineatul (2) va avea următorul cuprins: 

„(2) Avocatul parlamentar, în termen de 10 zile, înştiinţează petiţionarul că cererea lui este acceptată spre examinare, remisă organelor competente sau respinsă, indicînd motivele respingerii”;

la alineatul (3),  cuvîntul „primi” se substituie prin cuvîntul „accepta”;

la alineatul (4), cuvîntul  „descoperirii”  se substituie prin cuvîntul „apariţiei”.

10. La articolul 23 alineatul (3), cuvîntul „suspendarea” se substituie prin cuvîntul „încetarea”.
11. Articolul  34:
alineatul (1) se completează cu o nouă propoziţie, cu următorul cuprins:

„Raportul anual al Centrului pentru Drepturile Omului va conţine  un capitol separat, consacrat situaţiei privind respectarea drepturilor copilului.”;
la alineatul (2), cuvintele „şi minorităţile naţionale” se exclud.

12. Articolul 35:

la alineatul (2), cuvintele “Personalul auxiliar” se substituie prin cuvintele “Funcţionarii Centrului pentru Drepturile Omului”;

la alineatul (3), cuvintele „ ,statele de personal” se exclud.

13. La articolul 36, alineatele (2) şi (3) vor avea următorul cuprins:

„(2) Directorul Centrului pentru Drepturile Omului efectuează conducerea generală a Centrului: coordonează activitatea avocaţilor parlamentari, cu excepţia avocatului pentru protecţia drepturilor copilului, angajează şi eliberează din funcţie funcţionarii Centrului şi reprezentanţii în teritoriu, defineşte îndatoririle lor, organizează pregătirea rapoartelor anuale, reprezintă instituţia în ţară şi în străinătate.

(3) În absenţa directorului Centrului pentru Drepturile Omului, prin ordinul acestuia, se desemnează un avocat parlamentar, cu excepţia avocatului pentru protecţia drepturilor copilului, care va asigura interimatul funcţiei de director.”.

14. Se completează cu un articol nou, 361, cu următorul cuprins:

„Art. 361. – (1) Avocatul parlamentar pentru protecţia drepturilor copilului reprezintă Centrul pentru Drepturile Omului în relaţiile cu alte autorităţi şi instituţii din ţară şi de peste hotare care promovează şi  asigură protecţia drepturilor copilului.

(2) În exercitarea atribuţiilor, avocatul parlamentar pentru protecţia drepturilor copilului este asistat de Serviciul pentru protecţia drepturilor copilului ( subdiviziune specializată în cadrul Centrului pentru Drepturile Omului, care funcţionează în baza prevederilor  Regulamentului Centrului.

(3) Avocatul parlamentar pentru protecţia drepturilor copilului coordonează activitatea  Serviciului pentru protecţia drepturilor copilului. Directorul Centrului pentru Drepturile Omului va angaja/concedia colaboratori în/din Serviciul pentru protecţia drepturilor copilului doar cu acordul avocatului parlamentar pentru protecţia drepturilor copilului.”.

15. La articolul 37 alineatul (1), cuvintele „retribuirea muncii” se exclud.

16. La articolul 40, alineatul (2) va avea următorul cuprins:

„(2) În alte municipii şi oraşe pot fi create reprezentanţe ale Centrului pentru Drepturile Omului ca subdiviziune teritorială, care îndeplinesc următoarele atribuţii:

a) primesc zilnic în audienţă cetăţeni, în sediul reprezentanţei;

b) organizează, conform unui orar stabilit, audienţa cetăţenilor în teritoriu;

c) informează mass-media locală şi populaţia asupra problemelor referitoare la drepturile şi libertăţile omului;

d) analizează şi prezintă lunar la Centru un raport despre situaţia în teritoriu privitor la respectarea drepturilor omului;

e) informează neîntîrziat avocaţii parlamentari asupra cazurilor de încălcări care necesită intervenţia lor operativă;

f) în baza unui mandat  al avocaţilor parlamentari, îndeplinesc unele din atribuţiile acestora, şi anume:

1) participă la examinarea unor cauze în instanţele competente;

2) efectuează periodic vizite preventive în locurile unde sînt sau pot fi persoane private de libertate;

3) au dreptul la întrevederi şi convorbiri cu persoana reţinută sau arestată;  

g) în urma activităţii desfăşurate, înaintează Centrului propuneri, inclusiv de îmbunătăţire a lucrului reprezentanţei.”

Art. III. –  În anexa nr. 4 la Legea nr. 355-XVI din  23 decembrie 2005 cu privire la sistemul de salarizare în sectorul bugetar (Monitorul Oficial al Republicii Moldova, 2006, nr.35-38, art.148), cu modificările ulterioare, compartimentul „Centrul pentru Drepturile Omului” va avea următorul cuprins:

„Centrul pentru Drepturile Omului

Consilier al avocatului parlamentar 

1100-1650

Şef serviciu





1100-1650

Contabil-şef





1100-1650

Şef reprezentanţă




1100-1650

Consultant principal



1000-1500

Consultant superior



  900-1400

Specialist principal



  800-1200

Specialist coordonator



  750-1100”.
Art. IV. ( Dispoziţii finale şi tranzitorii

Guvernul, în termen de 6 luni, va aduce actele sale normative în concordanţă cu prezenta lege.

Preşedintele   Parlamentului
